Babelscape/SREDFM huggingface dataset:
सुशीला रोहतगी

सुशीला रोहतगी (21 अगस्त 1921 - 9 अप्रैल 2011 ) भारत की एक राजनेता थीं। वे मदन मोहन मालवीय की परपोती (प्रपौत्री) थीं। वह ऐसी राजनीतिज्ञ थीं जो स्थानीय निकाय से लेकर लोकसभा और राज्यसभा की सदस्य भी बनीं। वह प्रांतीय और केंद्रीय सरकार में कई विभागों में मंत्री रहीं। 

उनका जन्म प्रयागराज में 21 अगस्त 1921 को हुआ था। काशी हिंदू विश्वविद्यालय के संस्थापक पंडित मदन मोहन मालवीय के पोते कपिलदेव मालवीय की बेटी थीं। उनकी स्कूली शिक्षा थियोसोफिकल स्कूल इलाहाबाद, सेंट मेरी कान्वेंट और क्रासथवेट गर्ल्स कॉलेज और इलाहाबाद विश्वविद्यालय में हुई। उन्होंने इतिहास में एमए किया था। उनका विवाह 1947 में समाज सुधारक महेंद्र रोहतगी के साथ हुआ। वे 1945 में इलाहाबाद विश्वविद्यालय में इतिहास की प्रोफेसर नियुक्त हुईं। उनके दो बेटे और तीन बेटियां हुईं। 

सुशीला रोहतगी 1959 में कानपुर नगर निगम की सदस्य चुनीं गईं। [उत्तर प्रदेश की तीसरी विधानसभा सभा में विधायक रहीं। 1962 उत्तर प्रदेश विधान सभा चुनाव में इन्होंने उत्तर प्रदेश के कानपुर जिले के 325 - कानपुर नगर-5 विधान सभा निर्वाचन क्षेत्र से कांग्रेस की ओर से चुनाव में भाग लिया। 

सुशीला रोहतगी 1967 में उत्तर प्रदेश के बिल्हौर से कांग्रेस के टिकट पर चौथी लोकसभा का चुनाव जीत कर संसद में पहुंची। उन्होंने दूसरी बार 1971 का चुनाव भी बिल्हौर से ही जीता। वे 1985 में उच्च सदन राज्यसभा की सदस्य भी चुनीं गईं। 

सुशीला रोहतगी को मई 1971 में इंदिरा गांधी ने अपनी सरकार में वित्त राज्यमंत्री बनाया। बाद में राज्यसभा के सदस्य के कार्यकाल में वे 1985 में राजीव गांधी के मंत्रिमंडल में शिक्षा और संस्कृति राज्यमंत्री बनाई गईं। बाद में 1989 तक उन्होंने कई और मंत्रालयों का कामकाज देखा। वे ऑल इंडिया वूमेन कान्फ्रेंस में भी सक्रिय रहीं। वे कान्फ्रेंस की कानपुर शाखा की अध्यक्ष भी रहीं। 

सुशीला रोहतगी लखनऊ विश्वविद्यालय कोर्ट की सदस्य रहीं। वे यूपी सिटिजन्स कौंसिल, यूपी सरकार में उच्च शिक्षा और महिला शिक्षा समिति की भी सदस्य रहीं। वे यूपी स्टेट सोशल वेलफेयर बोर्ड, कानपुर नगर निगम के कार्यकारी समिति की भी सदस्य रहीं। वे यूपी बोर्ड टेक्निकल एजुकेशन फॉर वूमेन की भी सदस्य रहीं। सांसद के तौर पर वे शांति परिषद हेलिंसकी में 1965 में भारत का प्रतिनिधित्व करने गईं। वे 1958 में कोलंबों में हुए एफ्रो एशियन वूमेन कान्फ्रेंस में भी गईं।

सुशीला रोहतगी ने "बापू ने कहा था" नामक पुस्तक हिंदी में लिखी। तमाम पत्र पत्रिकाओं में वे हिंदी और अंग्रेजी में अक्सर लिखती थीं। उनकी रूचि शास्त्रीय संगीत और नृत्य में भी थी। खेलों में उनकी रूचि बैडमिंटन में रही। खाली समय में उन्हें साहित्य पढ़ना पसंद था। नब्बे वर्ष की उम्र में कानपुर में 2011 में उनका निधन हो गया।

; प्रमुख तिथियाँ
1921 में 21 अगस्त को प्रयागराज में जन्म हुआ।

1947 में 27 जनवरी को महेंद्र रोहतगी के साथ विवाह हुआ।

1962 में उत्तर प्रदेश विधानसभा की सदस्य चुनीं गईं।

1967 में बिल्हौर (यूपी) लोकसभा का चुनाव जीता।

1985 में वे राज्यसभा की सदस्य चुनीं गईं।

1988 से 1994 तक यूपी विधानपरिषद की सदस्य रहीं।

2011 में नौ अप्रैल को उनका निधन हो गया।
तिमली संस्कृत पाठशाला

श्री तिमली संस्कृत पाठशाला, वर्ष १८८२ में स्थापित एक संस्कृत पाठशाला है। १९११ से १९१५ तक यह संयुक्त प्रान्त की प्रथम मान्यताप्राप्त एवं वित्तपोषित पाठशाला थी जो संस्कृत में, कर्मकाण्ड, तन्त्र, तथा वैदिक दर्शन में सैकड़ों विद्यार्थियों को हाई स्कूल तक की शिक्षा प्रदान करती थी।
लाला जगत नारायण

लाला जगत नारायण (31 मई 1899 − 9 सितम्बर 1981) भारत के प्रसिद्ध पत्रकार तथा हिन्द समाचार समूह के संस्थापक थे। 
अस्सी के दशक में जब पूरा पंजाब आतंकी माहौल से सुलग रहा था, उस दौर में भी कलम के सिपाही एवं देश भावना से प्रेरित लाला जी ने अपने बिंदास लेखन से आतंकियों के मंसूबों को उजागर किया और राज्य में शांति कायम करने के भरसक प्रयास किए परन्तु 9 सितम्बर सन् 1981 को इन्हीं आतंकियों ने सच्चे देशभक्त एवं निडर पत्रकार लाला जी की हत्या कर दी।
मरातिक गुफा

मरातिक गुफा और Maratika मठ (Maratika भी जाना जाता है के रूप में Haleshi या Halase, ) में स्थित हैं Khotang जिला में नेपाल, लगभग 185 किलोमीटर दक्षिण पश्चिम में माउंट एवरेस्टहै। यह एक सम्मानित साइट की तीर्थयात्रा के साथ जुड़े Mandarava, पद्मसंभव और दीर्घायु.

Mandarava और पद्मसंभव एहसास हुआ की एक संख्या terma किया गया था कि elementally के रूप में इनकोडिंग terma में Maratika गुफा से Dakini Sangwa येशे, terma है कि संख्या के बीच दीर्घायु की शिक्षाओं बुद्ध अमिताभ और के इशारे पर बोधिसत्व Avalokiteswara. पर Maratika गुफा, Mandarava और पद्मसंभव प्राप्त Vidyadhara की दीर्घायु के लिए या लंबे समय तक जीवन है।
श्रीनगर रेलवे स्टेशन

श्रीनगर रेलवे स्टेशन या नौगाम रेलवे स्टेशन श्रीनगर शहर का एक रेलवे स्टेशन है जो भारत के जम्मू एवं कश्मीर राज्य में स्थित है। 
यह स्टेशन कश्मीर रेलवे का एक भाग हैं एवं जब एक बार यह पूरा हो जाएगा तब यह शहर सारे भारत के रेल नेटवर्क से जुड़ जाएगा। वर्तमान में यह सेवा बारामूला और बनिहाल के लिए उपलब्ध हैं। रेलवे के यह कार्य जब पूर्ण हो जायेगा तब यह कश्मीर घाटी की यात्रा करने एवं पर्यटन बढ़ाने में मदद करेगा। चिनाब पुल पर चल रहा काम अपने अंतिम चरण में हैं एवं 2017 में इसके पूर्ण होने की उम्मीद है। एक बार जब यह कार्य पूरा हो जाएगा तब श्रीनगर भारत की मुख्य भूमि के साथ 24X7 पूरी तरीके से जुड़ जाएगा। 

यह स्टेशन श्रीनगर-कारगिल-लेह रेलवे का दूसरा हिस्सा होगा।
चीनी बौद्ध धर्म

चीनी बौद्ध धर्म (हान चीनी बौद्ध धर्म) बौद्ध धर्म की चीनी शाखा है। बौद्ध धर्म की परम्पराओं ने तक़रीबन दो हज़ार वर्षों तक चीनी संस्कृति एवं सभ्यता पर एक गहरा प्रभाव छोड़ा, यह बौद्ध परम्पराएँ चीनी कला, राजनीति, साहित्य, दर्शन तथा चिकित्सा में देखी जा सकती हैं। दुनिया की 65% से अधिक बौद्ध आबादी चीन में रहती हैं।

भारतीय बौद्ध धर्मग्रन्थों का चीनी भाषा में अनुवाद ने पूर्वी एशिया व दक्षिण पूर्व एशिया में बौद्ध धर्म को बहुत बढ़ावा दिया, इतना कि बौद्ध धर्म कोरिया, जापान, रयुक्यु द्वीपसमूह और वियतनाम तक पहुँच पाया था।

चीनी बौद्ध धर्म में बहुत सारी ताओवादी और विभिन्न सांस्कृतिक चीनी परम्पराएँ मिश्रित हैं।
गाँधी प्रौद्योगिकी एवं प्रबन्धन संस्थान

गाँधी प्रौद्योगिकी एवं प्रबन्धन संस्थान (Gandhi Institute of Technology and Management/ GITAM) भारत का एक मानद विश्वविद्यालय है।) पहले यह 'गीतम महाविद्यालय' के नाम से ख्यात था और आंध्र विश्वविद्यालय से सम्बद्ध था। इसकी स्थापना १९८० में हुई थी तथा २००७ में मानद विश्वविद्यालय की श्रेणी में रखा गया। यह आन्ध्र प्रदेश का पहला संस्थान था जिसे मानद विश्वविद्यालय का दर्जा प्रदान किया गया। 

इस विश्वविद्यालय के तीन प्रांगण (कैम्पस) हैं- मुख्य कैम्पस विशाखापट्टनम में है, इसके अतिरिक्त हैदराबाद और बंगलुरु में इसके प्रांगण हैं।
लॉ गार्डन

लॉ गार्डन भारतीय नगर अहमदाबाद में एक सार्वजनिक उद्यान है। इस उद्यान के बाहर स्थित बाज़ार स्थानीय लोगों द्वारा विक्रय किये जाने वाले हस्तशिल्प के सामान के लिए बहुत प्रसिद्ध है। उद्यान के निकट स्थित सड़क मार्क उद्यान की तरफ से पूर्ण रूप से फेरीवालों से भरा रहता है जो सभी तरह के खाद्य पदार्थ विक्रय करते हैं।
श्रेणी:भारत में उद्यान
भगवान बुद्ध और उनका धम्म

भगवान बुद्ध और उनका धम्म यह डॉ॰ बाबासाहेब आंबेडकर द्वारा रचित प्रसिद्ध ग्रन्थ है।इस ग्रन्थ में डॉ॰ अम्बेडकर ने अपने अनुसार महात्मा बुद्ध के विचारों की व्याख्या की है। यह तथागत बुद्ध के जीवन और बौद्ध धर्म के सिद्धान्तों पर प्रकाश डालता है। यह डॉ॰ बाबासाहेब आंबेडकर द्वारा रचित अंतिम ग्रन्थ है। यह ग्रंथ नवयानी बौद्ध अनुयायिओं का धर्मग्रंथ है और उनके द्वारा एक पवित्र ग्रन्थ के रूप में उपयोग किया जाता है। । संपूर्ण विश्व भर और मुख्यतः बौद्ध जगत में यह ग्रंथ अत्यन्त महत्त्वपूर्ण है।

यह ग्रंथ मूलतः अंग्रेज़ी में 'द बुद्धा ऐण्ड हिज़ धम्मा' (The Buddha and His Dhamma) नाम से लिखा हुआ है और हिन्दी, गुजराती, तेलुगु, तमिल, मराठी, मलयालम, कन्नड़, जापानी सहित और कई भाषाओं में अनुवाद किया गया है। प्रसिद्ध बौद्ध विद्वान और भिक्खू डॉ. भदन्त आनंद कौसल्यायन जी ने इस ग्रंथ का हिंदी अनुवाद किया है।

डॉ. बाबासाहेब आंबेडकर ने उल्लेख किया है कि उनकी बौद्ध धर्म की सोच जानने के लिए उनकी तीन किताबें पढनी आवश्यक है- (१) भगवान बुद्ध और उनका धम्म, (२) बुद्ध और कार्ल मार्क्स; और (३) भारत में क्रांति और प्रतिक्रांति।

ब्रिटेन के एक बौद्ध विहार में डॉ॰ बाबासाहेब की मूर्ति स्थापित है, और वहां
डॉ॰ बाबासाहेब के हाथ में ‘भगवान बुद्ध और उनका धम्म’ ग्रंथ है।
२०१७ में निधन

निम्नलिखित सूची उन लोगों की है जिनका २०१७ में निधन हो गया। 

यहाँ पर सभी दिनांक के क्रमानुसार हैं और एक दिन की दो या अधिक प्रविष्टियाँ होने पर उनके मूल नाम को वर्णक्रमानुसार में दिया गया है। यहाँ लिखने का अनुक्रम निम्न है:
*नाम, (आयु), उल्लेखनीयता का कारण एवं देश, निधन का स्थापित कारण, सन्दर्भ।
विटीफीड

विटीफीड (WittyFeed) एक इंटरनेट मीडिया और सूचना-सामग्री (कन्टेन्ट) प्रदाता कम्पनी है। इसका आरम्भ २०१४ में हुआ था। यह इन्दौर से शुरू हुई। सम्प्रति इसमें कुल १०० कर्मचारी हैं और आवागमन (ट्रैफिक) की दृष्टी से यह विश्व की दूसरी और भारत की पहली सबसे बड़ी वाइरल कन्टेन्ट कम्पनी है। सम्प्रति यह अंग्रेजी, हिन्दी और स्पेनी भाषाओं में इसकी सामग्री उपलब्ध करा रही है। यह समाचार, खेल, फैशन, लाइफ स्टाइल, यात्रा, प्रेरणा, स्वास्थ्य इत्यादि सम्बंधित श्रेणियों में सामग्री प्रकाशित करती हैं।

विटीफीड विभिन्न् विषयों पर लिखने वाले लेखकों को ऑनलाइन प्लेटफॉर्म उपलब्ध करवाता है। यूट्यूब की भांति अपने पंजीकृत उपयोगकर्ताओं (लेखको और ब्लॉगर्स) को मूल सामग्री (फोटो सहित लेख) वेबसाइट पर पोस्ट करने की अनुमति देता हैं और पोस्ट पर अर्जित ट्रैफिक (आवागमन) के अनुसार उपयोगकर्ता (लेखक) को राशि का भुगतान करता हैं। मई २०१७ तक, विटीफीड की वैश्विक अलेक्सा रेटिंग #१७० और भारत में #१८ हैं।
उखीमठ

उखीमठ भारत के उत्तराखंड राज्य के रुद्रप्रयाग जिले में स्थित एक तीर्थ स्थल है। यह 1311 मीटर की ऊंचाई पर है और रुद्रप्रयाग से 41 किलोमीटर की दूरी पर है। सर्दियों के दौरान, केदारनाथ मंदिर और मध्यमहेश्वर से मूर्तियों (डोली) को उखीमठ रखा जाता है और छह माह तक उखीमठ में इनकी पूजा की जाती है। उषा (बाणासुर की बेटी) और अनिरुद्ध (भगवान कृष्ण के पौत्र) की शादी यहीं सम्पन की गयी थी। उषा के नाम से इस जगह का नाम उखीमठ पड़ा। सर्दियों के दौरान भगवान केदारनाथ की उत्सव डोली को इस जगह के लिए केदारनाथ से लाया जाता है। भगवान केदारनाथ की शीतकालीन पूजा और पूरे साल भगवान ओंकारेश्वर की पूजा यहीं की जाती है। यह मंदिर उखीमठ में स्थित है।

७ जुलाई २०१२ को रुद्रप्रयाग जनपद के दो राजस्व ग्राम डंगवाड़ी तथा भटवाड़ी को मिलाकर नगर पंचायत ऊखीमठ की स्थापना की गई।
आशा नौटियाल

आशा नौटियाल (जन्म २५ जून, १९६९) एक भारतीय राजनीतिज्ञ हैं जो भारतीय जनता पार्टी से हैं। आशा नौटियाल जी उत्तराखण्ड राज्य की केदारनाथ विधानसभा से वर्ष २००२ - २०१२ में विधायक रह चुकी हैं।
सिख धर्म का इतिहास

सिख धर्म का इतिहास प्रथम सिख गुरु, गुरु नानक के द्वारा पन्द्रहवीं सदी में भारत के पंजाब क्षेत्र में आग़ाज़ हुआ। इसकी धार्मिक परम्पराओं को गुरु गोबिन्द सिंह ने 30 मार्च 1699 के दिन अंतिम रूप दिया। विभिन्न जातियों के लोग ने सिख गुरुओं से दीक्षा ग्रहणकर ख़ालसा पन्थ को सजाया। पाँच प्यारों ने फिर गुरु गोबिन्द सिंह को अमृत देकर ख़ालसे में शामिल कर लिया। इस ऐतिहासिक घटना ने सिख धर्म के तक़रीबन 300 साल इतिहास को तरतीब किया।

सिख धर्म का इतिहास, पंजाब का इतिहास और दक्षिण एशिया (मौजूदा पाकिस्तान और भारत) के 16वीं सदी के सामाजिक-राजनैतिक महौल से बहुत मिलता-जुलता है। दक्षिण एशिया पर मुग़लिया सल्तनत के दौरान (1556-1707), लोगों के मानवाधिकार की हिफ़ाज़ात हेतु सिखों के संघर्ष उस समय की हकूमत से थी, इस कारण से सिख गुरुओं ने मुस्लिम मुगलों के हाथो बलिदान दिया। इस क्रम के दौरान, मुग़लों के ख़िलाफ़ सिखों का फ़ौजीकरण हुआ। सिख मिसलों के अधीन 'सिख राज' स्थापित हुआ और महाराजा रणजीत सिंह के हकूमत के अधीन सिख साम्राज्य, जो एक ताक़तवर साम्राज्य होने के बावजूद इसाइयों, मुसलमानों और हिन्दुओं के लिए धार्मिक तौर पर सहनशील और धर्म निरपेक्ष था। आम तौर पर सिख साम्राज्य की स्थापना सिख धर्म के राजनैतिक तल का शिखर माना जाता है, इस समय पर ही सिख साम्राज्य में कश्मीर, लद्दाख़ और पेशावर शामिल हुए थे। हरी सिंह नलवा, ख़ालसा फ़ौज का मुख्य जनरल था जिसने ख़ालसा पन्थ का नेतृत्व करते हुए ख़ैबर पख़्तूनख़्वा से पार दर्र-ए-ख़ैबर पर फ़तह हासिल करके सिख साम्राज्य की सरहद का विस्तार किया। धर्म निरपेक्ष सिख साम्राज्य के प्रबन्ध के दौरान फ़ौजी, आर्थिक और सरकारी सुधार हुए थे।

1947 में पंजाब का बँटवारा की तरफ़ बढ़ रहे महीनों के दौरान, पंजाब में सिखों और मुसलमानों के दरम्यान तनाव वाला माहौल था, जिसने पश्चिम पंजाब के सिखों और हिन्दुओं और दूसरी ओर पूर्व पंजाब के मुसलमानों का प्रवास संघर्षमय बनाया।
कॉम्पटन तरंगदैर्घ्य

कॉम्पटन तरंगदैर्घ्य (Compton wavelength) किसी कण की क्वाण्टम यांत्रिक गुण है। इसका विवेचन आर्थर कॉम्पटन ने किया था। किसी कण का कॉम्पटन तरंगदैर्घ्य उस फोटॉन के तरंगदैर्घ्य के बराबर होता है जिसकी ऊर्जा उस कण के द्रव्यमान के तुल्य है।

किसी कण की मानक कॉम्प्टन तरंगदैर्घ्य , निम्नलिखित समीकरण द्वारा निकाली जाती है-

: formula_1

जहाँ प्लांक नियतांक है, उस कण का द्रव्यमान है, और प्रकाश का वेग है।
कॉम्पटन प्रभाव

right|thumb|300px|काम्प्टन प्रभाव
कॉम्पटन प्रभाव उच्च आवृत्ति के विद्युतचुंबकीय विकिरण (अर्थात फोटॉन) की पदार्थ के साथ वह अंत:क्रिया (इंटरऐक्शन) है जिसमें मुक्त इलेक्ट्रानों से प्रकीर्ण (स्कैटर) होकर फ़ोटान की ऊर्जा में ह्रास हो जाता है और उनके तरंग आयाम में वृद्धि हो जाती है। प्रकीर्णित विकिरण की तरंगदैर्घ्य केवल प्रकीर्णन के कोण पर निर्भर करती है।

कॉम्प्टन प्रभाव के स्पष्टीकरण के लिए 1923 ई. में कांपटन और डेबाई ने स्वतंत्र रूप से यह धारणा अपनाई कि किसी दिशा में चलते हुए फ़ोटान में जो ऊर्जा/संवेग होता है उनका कुल 

या केवल थोड़ा सा भाग पर दे सकता है। इससे प्रकीर्ण फ़ोटान की ऊर्जा (E= hν), जिसमें (h) प्लैंक स्थिरांक है और (ν) विकिरण की आवृत्ति है, आपाती फ़ोटान की ऊर्जा से कम होती है और फ़ोटान से संबंधित तरंगआयाम बढ़ जाता है। स्पष्टत: यह फ़ोटान-इलेक्ट्रान-टक्कर-प्रतिरूप (photon-election collision model) विकिरण के तरंग सिद्धान्त (वेव थियरी) के एकदम प्रतिकूल है।

सन् 1924 ई. में बोर (Bohr), क्रेमर्स और स्लेटर ने एक दूसरे प्रतिरूप का सुझाव रखा जो तरंगवाद पर आधारित था। इस प्रतिरूप में ऊर्जास्थिरता और संवेगास्थिरता के नियम विकिरण और इलेक्ट्रान की किसी एकाकी अंत: क्रिया में लागू न होकर अनेक टक्करों के सांख्यिकीय माध्य (statistical average) पर ही लागू होते हैं। अतएव आपाती विकिरण टामसन के तरंगवादी प्रतिरूप के अनुरूप सतत (continuously) प्रकीर्ण होता है, पर साथ में कभी-कभी एक प्रतिक्षेप (recoil) इलेक्ट्रान भी प्रकीर्णक से निकलता है। यह प्रतिरूप कांपटन परिणाम के कारण तरंगआयाम में वृद्धि का स्पष्टीकरण करने में सफल तो अवश्य हुआ, पर अंतत: कुछ प्रयोगिक परिणामों के आधार पर यह अमान्य हो गया और मान्यता, कांपटन एवं डेबाई के फ़ोटन-इलेक्ट्रान-टक्कर-प्रतिरूप को ही मिली।

कांपटन-डेबाई-प्रतिरूप के अनुसार प्रतिक्षिप्त इलेक्ट्रान और प्रकीर्ण विकिरण का उत्पादन साथ ही साथ होना आवश्यक है। इस युगपदीयता (Simultaneity) में क्वांटम यांत्रिकी के अनुसार समय अनिश्चिता (time uncertainty) लगभग 10-21 सेंकड है और नवीनतम प्रयोगों में युगपदीयता समय इस सीमा के पर्याप्त निकट (~10-11 सेंकड तक) पहुँच चुका है।

कांपटन-डेबाई के फ़ोटान प्रतिरूप में ऊर्जा और संवेग की स्थिरता का उपयोग करके प्रतिक्षिप्त इलेक्ट्रान और प्रकीर्ण फ़ोटान की दिशाओं में एक यथार्थ संबंध मिलता है। आधुनिक प्रयोगों से इस संबंध की संतोषजनक पुष्टि होती है।

डिरैक (Dirac) की क्वांटम यांत्रिकी के सिद्धांतों के अनुसार विद्युच्चुंबकीय क्षेत्र और एक इलेक्ट्रान के बीच अंत: क्रिया का स्पष्टीकरण पूर्णत: भिन्न रूप से किया गया है। इस प्रतिरूप में अंत: क्रिया की प्रारंभिक और अंतिम स्थितियों के अतिरिक्त एक मध्यम (intermediate) स्थिति भी होती है, जिसमें केवल संवेग ही स्थिर रहता है, ऊर्जा नहीं। इस अंत:स्थ स्थिति में एक इलेक्ट्रान एक फ़ोटान को उत्सारित (emit) कर सकता है या एक फ़ोटान का अवशोषण (absorption) कर सकता है। अत: कांपटन परिणाम में दो विकल्पों की शक्यता है :

*(1) इलेकट्रान पहले आपाती फ़ोटान को प्रचूषित कर लेता है और अंत: स्थ स्थिति में कोई फ़ोटान उपस्थित नहीं रहता। अतिम स्थिति तक पहुँचने पर इलेक्ट्रान एक भिन्न ऊर्जा का (प्रकीर्ण) फ़ोटान उत्सारित कर देता है।

*(2) इलेक्ट्रान पहले एक भिन्न ऊर्जा का (प्रकीर्ण) फ़ोटान उत्सारित कर देता है। अत: अंत:स्थ स्थिति में दो फ़ोटान उपस्थित रहते हैं। अंतिम स्थिति तक पहुँचने पर इलेक्ट्रान आपाती फ़ोटान का अवशोषण कर लेता है।
पीएसएलवी-सी37

पीएसएलवी-सी37, भारतीय अंतरिक्ष अनुसंधान संगठन द्वारा संचालित पीएसएलवी श्रृंखला का एक उपग्रह प्रमोचन वाहन (लॉन्च व्हीकल) है जिसने 15 फरवरी 2017, बुधवार को कुल 104 उपग्रहों को पृथ्वी की कक्षा में स्थापित करके एक नया विश्वकीर्तिमान स्थापित किया। भारत के 714 किलोग्राम वजन वाले पृथ्वी अवलोकन उपग्रह (कार्टोसैट-2डी) और 664 किलोग्राम वजन के 103 अन्य सहायक उपग्रहों के साथ सतीश धवन स्पेस सेंटर के प्रथम लॉन्च पैड से सुबह 9 बजकर 28 मिनट (आईएसटी) पर रवाना हुआ। ये उपग्रह अनेक देशों के हैं। पीएसएलवी की यह कुल 39वीं और 37वीं सफल उड़ान थी।

अभी तक किसी भी देश ने इतनी संख्या में उपग्रहों का एक साथ प्रक्षेपण नहीं किया है। पिछला रिकॉर्ड रूस के नाम था, रूस ने नेपर रॉकेट से 2014 में एक साथ 37 सैटेलाइट लांच कर वर्ष 2013 में मिनटॉर 1 से 29 सैटेलाइट एक साथ छोड़ने के अमेरिकी अंतरिक्ष एजेंसी नासा के रिकॉर्ड को तोड़ा था। इसरो भी 2016 में 20 उपग्रह एक साथ लॉन्च कर चुका है।
क्रॉस नदी

क्रॉस नदी (Cross River), जो ओयोनो नदी (Oyono River) भी कहलाती है, दक्षिणपूर्वी नाइजीरिया की मुख्य नदी है, जिसके नाम पर उस देश के क्रॉस रिवर राज्य का नाम भी पड़ा है। यह पड़ोसी देश कैमरून में मान्यू नदी (Manyu River) के नाम से उत्पन्न होती है।

हालांकि अन्य अफ़्रीकी नदियों की तुलना में यह बहुत लम्बी नहीं है, इसके जलसम्भर क्षेत्र में बहुत वर्षा पड़ने के कारण यह एक चौड़ी नदी है। अपने अन्तिम ८० किमी मार्ग में यह दलदली जंगल से निकलती हुई कई धाराओं में कालाबार नदी के साथ संगम करते हुए एक बड़ा नदीमुख (डेल्टा) क्षेत्र बनाती है, जो समुद्र से दूर एक स्थलरुद्ध क्षेत्र में होने के लिए उल्लेखनीय है (नदीमुख आमतौर पर सागरीय तटों के किनारे बनाते हैं)। यह नदीमुख पश्चिमी किनारे पर ओरोन शहर और पूर्वी किनारे पर कालाबार शहर के बीच स्थित, २० किमी चौड़ा और ५० किमी लम्बा है और अटलांटिक महासागर से ३० किमी से अधिक दूर है। यहाँ यह एक ज्वारनदीमुख (एस्चुएरी) बनती है जिसमें क्षेत्र की अन्य छोटी नदियाँ भी विलय हो जाती हैं। यह ज्वारनदीमुख २४ किमी चौड़ा है और इसका पूर्वी किनारा कैमरून में है।
श्री दलदा मालीगाव

श्री दलदा मालीगाव (सिंहला: ශ්‍රී දළදා මාළිගාව) या पवित्र दंत अवशेष का मंदिर, श्रीलंका के शहर कैंडी में स्थित एक बौद्ध मंदिर है। कैंडी की पूर्व राजशाही के शाही महल परिसर में स्थित इस मंदिर में महात्मा बुद्ध के दांत रखे गये हैं। प्राचीन काल से ही इन पवित्र अवशेषों ने स्थानीय राजनीति में एक महत्वपूर्ण भूमिका निभाई है, क्योंकि यह माना जाता है कि यह अवशेष जिसके भी पास होते हैं वही इस देश पर शासन करता है। कैंडी श्रीलंका के राजाओं की अंतिम राजधानी थी और मुख्य रूप से इस मंदिर की वजह से यूनेस्को द्वारा इसे एक विश्व विरासत स्थल घोषित किया गया है।

मालवत्ते और असगिरिया नामक दो बौद्ध संप्रदाय के भिक्षुक इस मंदिर के भीतरी कक्ष में दैनिक रूप पूजा का आयोजन करते हैं। पूजा का आयोजन दिन में तीन बार क्रमश: सुबह, दोपहर और शाम को किया जाता है। प्रत्येक बुधवार को इन पवित्र अवशेषों को सुगंधित फूल मानुमुरा मंगलया से बने सुगंधित पानी से प्रतीकात्मक स्नान कराया जाता है। तत्पश्चात इस पवित्र जल को जिसे चंगाई की शक्तियों से युक्त माना जाता है को श्रद्धालुओं में प्रसाद के रूप में वितरित किया जाता है।

तमिल ईलम के लिबरेशन टाइगर्स द्वारा किए गये बम विस्फोटों ने इस मंदिर को 1998 में बहुत क्षति पहुँचाई थी लेकिन हर बार इसकी मरम्मत कर इसे इसका मूल स्वरूप प्रदान कर दिया गया।
अरविन्द सिंह मेवाड़

अरविन्द सिंह मेवाड़ (जन्म १३ दिसम्बर १९४४) मेवाड़ राजवंश के ७६वें संरक्षक है जिनका जन्म उदयपुर के सिटी पैलेस में हुआ था ,ये महाराणा शासक तो नहीं है पर संरक्षक है। ये भगवत सिंह के दूसरे पुत्र तथा महेंद्र सिंह मेवाड़ के भाई है।
उपासक और उपासिका

बौद्ध धर्म के अनुयायिओं को उपासक और उपासिका कहते हैं। पुरूष अनुयायिओं को उपासक और महिला अनुयायिओं को उपासिका कहा जाता है। बौद्ध धर्म में उनके अनुयायिओं के दो प्रकार है - भिक्खू-भिक्खूनी और उपासक - उपासिका।

विश्व में करीब १७८ करोड़ बौद्ध धर्म के उपासक और उपासिका है।
पूर्वी आंचलिक परिषद

अंगूठाकार|352x352पिक्सेल|जोनल परिषदों का भारत

पूर्वी आंचलिक परिषद में एक आंचलिक परिषद। इस परिषद मे छत्तीसगढ़, झारखंड, ओडिशा, और पश्चिम बंगाल शामिल है।
पश्चिमी आंचलिक परिषद

अंगूठाकार|352x352पिक्सेल|जोनल परिषदों का भारत

पश्चिमी आंचलिक परिषद में एक आंचलिक परिषद। इस परिषद मे दादरा और नगर हवेली, दमन और दीव, गोवा, गुजरात और महाराष्ट्र शामिल है।
महाप्रजापती गौतमी

महाप्रजापती गौतमी एक महान भिक्खूणी है जिन्होंने अर्हत पद प्राप्त किया है। भिक्खूणी बनने वाली वह पहली महालाओं में से एक है। बुद्ध का गौतम नाम गौतमी के नाम से पडा है ऐसा भी माना जाता है।

बौद्ध धर्म के संघ में महिलाओं के लिए प्रवेश वर्जित था, गौतमी ने सीधे गौतम बुद्ध से अनुरोध किया, और पहले भिक्खूओं के संघ में महालाओं को या भिक्खूनी वर्ग को बुद्ध द्वारा मान्यता मिली। यशोधरा और अन्य महालाओं के साथ महाप्रजापती गौतमी ने बौद्ध संघ में प्रवेश किया और भिक्खूनीयां बनी।

महामाया और महाप्रजापती गौतमी कोलिय राज्य की राजकुमारीयां और सगी बहनें थी। गौतमी बुद्ध की मौसी और दत्तक मां दोनों थी, उनकी बहन महामाया का बुद्ध को जन्म के बाद निर्वाण हो गया। महाप्रजापती गौतमी का 120 वर्ष की आयु में महापरिनिर्वाण हो गया था।

"महाप्रजापती गौतमी और उनकी पांच सौ भिक्खूनी साथियों के निर्वाण की कहानी लोकप्रिय और व्यापक रूप से फैली है और एकाधिक संस्करणों में ही अस्तित्व में थी।" यह विभिन्न जीवित विनय परंपराओं में दर्ज की गई है पाली के सिद्धांतों और Sarvastivada और Mulasarvastivada संस्करणों सहित।
दक्षिणी आंचलिक परिषद

अंगूठाकार|352x352पिक्सेल|जोनल परिषदों का भारत

दक्षिणी आंचलिक परिषद में एक आंचलिक परिषद। इस परिषद मे अण्डमान और निकोबार द्वीपसमूह, आन्ध्र प्रदेश, कर्नाटक, केरल, लक्षद्वीप, पुदुच्चेरी, तमिल नाडु, और तेलंगाना शामिल है। अण्डमान और निकोबार द्वीपसमूह और लक्षद्वीप दक्षिणी आंचलिक परिषद के विशेष आमंत्रितों हैं।
विश्व भारती पुरस्कार

विश्व भारती पुरस्कार उत्तर प्रदेश संस्कृत संस्थान ,लखनऊ ,भारत के द्वारा दिया जाने वाला सर्वोत्कृष्ट पुरस्कार है। यह पुरस्कार संस्कृत ,पाली एवम प्राकृत भाषाओं में उल्लेखनीय योगदान के लिए दिया जाता है।
अंकोर थोम

right|thumb|300px|अंकोर थोम के प्रवेशद्वार के आसपास का दृष्य
अंकोर थोम (ख्मेर भाषा : អង្គរធំ}}; अक्षरशः अर्थ : "महान नगर"), कम्बोडिया में स्थित एक प्राचीन नगर है जो ख्मेर साम्राज्य का अन्तिम तथा सबसे अधिक समय तक राजधानी थी। इसकी स्थापना १२वीं शताब्दी में सप्तम जयवर्मन ने की थी। इसके अन्तर्गत लगभग 9  वर्ग किमी क्षेत्रफल आता है जिसमें जयवर्मन तथा उससे पहले के शासकों द्वारा निर्मित कई स्मारक स्थित हैं। नगर के केन्द्र में जयवर्मन का राजमन्दिर है।
एशियाई सिंह

अंगूठाकार|वयस्क भारतीय सिंह
एशियाई सिंह (वैज्ञानिक नाम : "Panthera leo persica"), शेर की एक प्रजाति है जो केवल भारत के गुजरात राज्य में पायी जाती है। इसलिये इसे 'भारतीय शेर' भी कहते हैं। शेर की एक प्रजाति है। एशियाई सिंहों की संख्या बहुत कम बची है और यह लुप्तप्राय प्रजाति की श्रेणी में रखी गयी है।
गोलकीपर

विभिन्न खेलों में लक्ष्य को गोल के रूप में शामिल होता है, जो खिलाड़ी सामने वाली टीम को गोल करने से रोकने के लिए विशेष रूप से नियुक्त होता है उसे गोलकीपर (कुछ खेलों में गोलटेंडर, नेटमाइंडर, गोलची, गोली अथवा कीपर भी) कहा जाता है। यह स्थिति हर्लिंग, फुटबॉल, गेलिक, अंतर्राष्ट्रीय फुटबॉल, हैंडबॉल, मैदानी हॉकी, आइस हॉकी, जल पोलो, बैंडी, रिंक बैंडी, लाक्रोस, फ्लोरबॉल सहित विभिन्न खेलों में होती है।

सामान्यतः गोलकीपर के लिए विशेष नियम होते हैं जो अन्य खिलाड़ियों पर लागू नहीं होते। ये नियम अक्सर गोलकीपर के खतरों के रूप में सीधा लक्ष्य होने अथवा हिंसक स्थिति से रक्षा करने के लिए स्थापित किये गये। आइस हॉकी और लाक्रोस जैसे कुछ खेलों में गोलकीपर को विशेष उपस्कार जैसे भारी पैड और शरीर पर मास्क पहनना आवश्यक होता है जिससे खेली जा रही वस्तु से उन्हें बचाया जा सके। कुछ खेलों में गोलकीपर के लिए सामान्य खिलाड़ियों की तरह नियम भी हो सकते हैं जैसे एसोशियेसन फुटबॉल में गोलकीपर पूरे मैदान में अन्य खिलाड़ियों की तरह गेंद को पदाघात से मार सकता है और प्रतिबंधित क्षेत्र में हाथ से भी रोक सकता है।
प्रतिजन

अंगूठाकार|प्रतिजन
प्रतिरक्षा विज्ञान में, प्रतिजन (antigen) किसी जीवधारी के शरीर में उपस्थित वे अणु हैं जो रोगों से लड़ने की क्षमता उत्पन्न करते हैं। दूसरे शब्दों में, कोई भी पदार्थ जो शरीर के प्रतिरक्षा तंत्र को प्रतिपिण्ड (एन्टीबॉडी) उत्पन्न करने में सहायक होता है, उसको प्रतिजन कहते हैं। प्रतिजन, वायरस,  बैक्टीरिया, ग्लाइको प्रोटीन, पोली सैकेराइड, कार्बोहाइड्रेट आदि के बने होते हैं। जिनका आणविक भार कम से कम 6000 डाल्टन होना चाहिए।
चेरामन जुमा मस्जिद

चेरामन जुमा मस्जिद; Cheraman Juma Masjid
केरल कोडंगलूर तालुक के मेथला गांव में स्थित है . चेरामन जुमा मस्जिद भारत की प्रथम जुमा मस्जिद है।. दंतकथाओं के अनुसार चेरामन पेरुमल एक बार अरब की तीर्थ यात्रा पर गए जहां जेद्दा में उनकी मुलाकात धर्म प्रचारक से हुई। उसके बाद चेरामन ने इस्लाम धर्म ग्रहण कर लिया और अपना नाम तजुद्दीन रख लिया। उनकी शादी जेद्दा के तत्कालीन राजा की बहन से हुई और वे यहां बस गए। अपनी मृत्यु से पुर्व उन्होंने जेद्दा के राजा को केरल के शासकों के नाम कुछ पत्र दिए जिसमें केरल में इस्लाम के प्रचार में सहायता करने का अनुरोध किया गया था।जेद्दा के राजा केरल आए और कोडुंगलूर के राजा से मिले और उन्होंने कोडुंगलूर के राजा को एक मस्जिद बनाने में सहायता की।
शैल रस्तोगी

डॉ॰ शैल रस्तोगी (जन्म : १ सितंबर १९२७) हिन्दी साहित्यकार हैं। 
हिन्दी के एकांकीकारों में आपका प्रमुख स्थान है।
श्रीमती शैल रस्तोगी का जन्म १ सितंबर १९२७ को मेरठ में हुआ था। उन्होंने आगरा विश्वविद्यालय से एम.ए किया और बनारस हिंदू विश्वविद्यालय से डॉ हजारीप्रसाद द्विवेदी के निर्देशन में अपना पीएचडी किया। 

उन्होंने रघुनाथ कन्या महाविद्यालय, मेरठ (उत्तर प्रदेश) में ३४ वर्षों तक अध्यापन के पश्चात ससम्मान अवकाश प्राप्त किया। अब पूरी तन्मयता से स्वतंत्र लेखन करतीं हैं।
चंद्र टोही परिक्रमा

चंद्र टोही परिक्रमा (Lunar Reconnaissance Orbiter) वर्तमान में चंद्रमा में एक विलक्षण ध्रुवीय मानचित्रण कक्षा में परिक्रमा कर रहा एक नासा का रोबोट अंतरिक्ष यान है. वर्तमान में यह चंद्रमा की परिक्रमा 50 किमी. के भीतर करता है । चंद्र टोही परिक्रमा के द्वारा एकत्र आंकड़ों नासा के भविष्य के लिए चंद्रमा के लिए मानव और रोबोट मिशन के रूप में वर्णित किया गया है इसका विस्तृत मानचित्रण कार्यक्रम सुरक्षित लैंडिंग साइटों की पहचान करने के लिए, चंद्रमा पर संभावित संसाधनों का पता लगाने के लिए, निस्र्पक विकिरण वातावरण और नई प्रौद्योगिकियों का प्रदर्शन करने के लिए है.

इस मिशन की कुल लागत US$583 मिलियन है, जिसमें से $504 मिलियन मुख्य चंद्र टोही परिक्रमा के लिए और $79 मिलियन LCROSS उपग्रह के लिए है।
संघबद्ध राज्य

संघबद्ध राज्य (जिसका सन्दर्भ किसी राज्य, "प्रदेश", "कैंटन", "लैण्ड", इत्यादि से हो सकता है) एक क्षेत्रीय और संवैधानिक समुदाय होता है, जो किसी संघ का हिस्सा होता है। ऐसे राज्य, पूर्ण रूप से सम्प्रभु राज्यों से इस बात में अलग होते हैं कि उन्होंने उनकी सम्प्रभु शक्तियों का एक भाग किसी संघीय सरकार को हस्तान्तरित किया होता है।
विशेषकर, जब राज्य संघबद्ध होने का चयन करते हैं, वे अन्तरराष्ट्रीय विधि के व्यक्ति के रूप में अपनी स्थिति खो देते हैं। इसके बजाय, अन्तरराष्ट्रीय विधि के हेतुओं के लिए वह संघीय संघ (फ़ेडरल यूनियन) इकलौते सत्त्व के रूप में, एक सम्प्रभु राज्य बन जाता है। एक संघबद्ध राज्य का किसी परिभाषित भौगोलिक क्षेत्र पर अधिकार-क्षेत्र होता है और वह क्षेत्रीय सरकार का एक रूप है।
आहार ऊर्जा

अंगूठाकार|आहार ऊर्जा
आहार ऊर्जा (Food energy) वह रासायनिक ऊर्जा है जिसे सभी जन्तु अपने आहार से प्राप्त करते हैं। यह ऊर्जा आणविक आक्सीजन की सहायता से कोशिकीय श्वसन में उत्पन्न होती है।
कालचक्र

कालचक्र ( तिब्बती भाषा: དུས་ཀྱི་འཁོར་ལོ།, Wylie: dus kyi 'khor lo; Mongolian: Цогт Цагийн Хүрдэн Tsogt Tsagiin Hurden; Chinese: 時輪)
बौद्ध धर्म  के बज्रयान सम्प्रदाय के दर्शन से सम्बन्धित एक शब्द है।

कालचक्र अथवा 'समय का चक्र', प्रकृति से सुसंगत रहते हुए ज्योतिषशास्त्र, सूक्ष्म ऊर्जा और आध्यात्मिक चर्या के मेल से बना तांत्रिक ज्ञान है। बौद्ध खगोलविज्ञान के अनुसार ब्राह्माण्ड का एक पूरा चक्र चार स्थितियों- शून्य, स्वरूप, अवधि और विध्वंस - से मिलकर बनता है। बौद्ध ग्रंथों के अनुसार कालचक्र के तीन प्रकार हैं- बाह्र, आंतरिक और वैकल्पिक कालचक्र।

बौद्ध धर्म में कालचक्र पूजा विश्व शांति के लिए अद्भुत प्रार्थना मानी जाती है। इसे 'कालचक्रयान' नाम से भी जाना जाता है। कालचक्र अभिषेक द्वारा शांति, करुणा, प्रेम और अहिंसा की भावना को जन-जन तक पहुंचाने का प्रयास किया जाता है। प्रसिद्ध तिब्बती विद्वान तारानाथ के अनुसार भगवान बुद्ध ने चैत्र मास की पूर्णिमा को श्रीधान्यकटक के महान स्तूप के पास कालचक्र का ज्ञान प्रसारित किया था। उन्होंने इसी स्थान पर कालचक्र मंडलों का सूत्रपात भी किया था।

कालचक्र पूजा का सामाजिक पक्ष भी है। इस पूजा के मूल में मानवता की भावना निहित है। कालचक्र पूजा में शामिल होने के लिए जाति-धर्म का कोई बंधन नहीं है। विश्व कल्याण के लिए, सत्य, शांति, अहिंसा, दया, करुणा, क्षमा जैसे मानवीय मूल्यों की स्थापना के लिए कालचक्र पूजा विशेष महत्त्व रखती है। कालचक्र अनुष्ठान पर देश-दुनिया के लोग जाति और धर्म का भेदभाव मिटाकर एकजुट होते हैं।
भगत राम तलवार

भगत राम तलवार भारत के स्वतंत्रता संग्राम सेनानी थे। जनवरी १९४१ में गृहबन्दी से सुभाष चन्द्र बोस को छुड़ाकर भगाने में भगत राम की महती भूमिका थी। दोनों ने एक साथ कोलकाता से काबुल तक की यात्रा की, जिसके बाद नेताजी जर्मनी चले गये। भगत राम तलवार वस्तुतः कम से कम चार देशों (जर्मनी, जापान, सोवियत रूस, और ब्रितानी भारत) के गुप्तचर थे। ये बात सुभाष चन्द्र बोस को पता न थी।

भगत राम तलवार उस समय के 'उत्तर पश्चिमी सीमा प्रान्त' के किसान नेता थे। वे कीर्ति किसान पार्टी के प्रमुख सदस्य थे। उनके बड़े भाई हरि किशन ने पंजाब के ब्रिटिश गवर्नर पर जानलेवा हमला किया था किन्तु वह बच निकला। इसके आरोप में हरि किशन को ९ जून १९३१ को फाँसी पर चढ़ा दिया गया।
बागोर-की-हवेली

बागोर-की-हवेली एक हवेली है जो भारतीय राज्य राजस्थान के उदयपुर ज़िले में स्थित है। यह पिछोला झील के गंगोरी गेट के दायिनी ओर स्थित है इसका निर्माण मेवाड़ के मंत्री अमर चंद बड़वा ने १८वीं शताब्दी में करवाया था।

इस लगभग १०० कमरे है जिसमें कई आधुनिक और पुरानी कला वस्तुएं रखी गई है हवेली में कांच का कार्य भी किया हुआ है। इनके अलावा इस हवेली में मेवाड़ के महाराणाओं और महारानियों की पेंटिंगें भी लगाई हुई है जो बहुत सुंदर दिखती है।
दुल्ला भट्टी

दुल्ला भट्टी ( - मृत्यु-१५९९) भारत के मध्यकाल का एक वीर था जिसने अकबर के शासन काल में मुगलों के विरुद्ध विद्रोह का नेतृत्व किया। उसे 'अब्दुल भट्टी' भी कहते हैं। उनका जन्म पंजाब क्षेत्र के एक राजपूत परिवार में हुआ था।

उसे पंजाब पुत्र भी कहा जाता है। दुल्ला भट्टी की कथाएँ लोकगाथाओं में भरी पड़ी हैं। उसे 'उपकारी डाकू' की तरह याद किया जाता है। लोहड़ी का त्यौहार उसकी स्मृति में मनाया जाता है।
अंकोर

right|thumb|300px|१३वीं शताब्दी में दक्षिणपूर्व एशिया का मानचित्र
[[अंकोर थोम]] का दक्षिणी प्रवेश द्वार

अंकोर (ख्मेर भाषा : អង្គរ = "राजधानी") ख्मेर साम्राज्य की राजधानी थी। ख्मेर साम्राज्य लगभग ९वीं शताब्दी से १५वीं शताब्दी तक अपने उत्कर्ष पर था। अंकोर एक 'महानगर' था जिसमें वर्ष 1010 से 1220 तक के काल में विश्व की जनसंख्या का कम से कम 0.1% निवास करता था। इसी नगर में अंकोरवाट का मंदिर स्थित है जो कम्बोडिया का लोकप्रिय पर्यटन स्थल है।

'अंकोर' शब्द संस्कृत के 'नगर' से व्युत्पन्न है। 

अंकोर नगर के ध्वंसावशेष श्याम रीप (Siem Reap) नामक आधुनिक नगर के दक्षिण में वनों एवं खेतों के बीच स्थित है। अंकोर क्षेत्र में १००० से अधिक छोटे-बड़े मंदिर हैं। इनमें से अनेकों मन्दिरों का पुनर्निर्माण किया गया है। यहाँ प्रतिवर्ष लगभग २० लाख पर्यटक आते हैं। अंकोरवाट मंदिर तथा अंकोर थोम सहित सम्पूर्ण क्षेत्र को यूनेस्को का विश्व धरोहर स्थल घोषित किया गया है।

वर्ष 2007 में, अन्तरराष्ट्रीय अनुसंधानकर्ताओं के एक दल ने उपग्रह से प्राप्त फोटोग्राफ एवं अनेकों अन्य आधुनिक तकनीकों का उपयोग करते हुए यह निष्कर्ष निकाला था कि अंकोर, औद्योगीकरण के पूर्व के विश्व का सबसे बड़ा नगर था जिसका क्षेत्रफल कम से कम था। अंकोर को एक 'जल नगर' के रूप में माना जाता है क्योंकि इसमें एक जटिल जल-प्रबन्धन व्यवस्था विद्यमान थी।
राशी खन्ना

राशी खन्ना एक भारतीय अभिनेत्री और मॉडल हैं जो मुख्यतः तेलुगू फिल्म उद्योग में काम करती हैं। उन्होंने हिंदी फिल्म मद्रास कैफ़े के साथ एक अभिनेत्री के रूप में शुभारंभ किया और तेलुगू फिल्मों में सफलतापूर्वक ओहलु गुसागुलादेड (2014) फिल्म के साथ अपनी शुरुआत की।
वह मनम (2014) में एक कैमियो उपस्थिति के साथ इसका पालन किया। और फिर बाद में वह बंगाल टाइगर (2015), सुप्रीम (2016) और जय लवा कुसा (2017) जैसी व्यावसायिक रूप से सफल फिल्मों में दिखाई दी।
सुधीन्द्र चन्द्र दासगुप्ता

सुधीन्द्र चन्द्र दासगुप्ता (वर्ष 1937 – 12 जनवरी 2017) त्रिपुरा से भारतीय जनता पार्टी के भारतीय राजनीतिज्ञ थे। वो त्रिपुरा में भाजपा अध्यक्ष भी रहे हैं।

उन्होंने चुनाव २०१४ के लोकसभा चुनाव से त्रिपुरा पश्चिम लोक सभा निर्वाचन क्षेत्र से भाजपा/राजग के उम्मीदवार के रूप में चुनाव लड़ा। 

12 जनवरी 2017 को 79 वर्ष की आयु में उनका निधन हो गया।
ज्योफ्री बायकाट

ज्योफ्री बायकाट (; जन्म 21 अक्टूबर 1940) यॉर्कशायर और इंग्लैंड के पूर्व क्रिकेटर है। 1962 से 1986 तक सफल और कभी-कभी विवादास्पद खेल कैरियर में
बायकाट ने खुद को इंग्लैंड के सबसे सफल सलामी बल्लेबाजों में से एक के रूप में स्थापित किया। ज्योफ्री ने खिलाड़ी के रूप में रिटायर होने के बाद क्रिकेट कमेंटेटर के रूप में सफलता पायी है। वह प्रथम श्रेणी के इतिहास में शतकों के पांचवें और रनों के आठवे उच्चतम संचायक है।

इंग्लैंड के लिए 1964 से 1982 तक 108 टेस्ट मैच खेलने के बाद, बायकाट ने अपना अंतरराष्ट्रीय करियर 22 शतक की मदद से 8,000 से ज्यादा रन बनाने के साथ समाप्त किया। एक समय वह अग्रणी टेस्ट रन बनाने वाले बल्लेबाज थे। अपना खेल करियर समाप्त करने के बाद, वह रेडियो और टेलीविजन दोनों पर मुखर और विवादास्पद क्रिकेट कमेंटेटर बन गये। 1998 में उन्हें अपनी पूर्व प्रेमिका मार्गरेट मूर पर हमला करने का फ्रांस में दोषी पाया गया था। वह हमेशा अपने को बेगुनाह कहते आये हैं।
धन

[[सोना]], जिसे धन का "स्वर्ण मानक" माना जाता है
पैसा मूल्यवान वित्तीय संपत्ति या भौतिक संपत्ति की बहुतायत है जिसे एक ऐसे रूप में परिवर्तित किया जा सकता है जिसे लेनदेन के लिए इस्तेमाल किया जा सकता है। धन की आधुनिक अवधारणा का अर्थशास्त्र के सभी क्षेत्रों में महत्व है, ख़ासकर कि आर्थिक वृद्धि और विकास अर्थशास्त्र में, फिर भी धन का अर्थ संदर्भ-निर्भर है। पर्याप्त शुद्ध संपत्ति रखने वाला व्यक्ति "धनी" माना जाता है। नेट वर्थ को किसी की संपत्ति की कम देनदारियों (ट्रस्ट खातों में मूलधन को छोड़कर) के वर्तमान मूल्य के रूप में परिभाषित किया गया है। 

सबसे सामान्य स्तर पर, अर्थशास्त्री "कोई भी वस्तु जिसका कुछ मूल्य हो" के रूप में धन को परिभाषित कर सकते हैं जो ना केवल इसके विचार को दर्शाता है, बल्कि विचार के पीछे की व्यक्तिपरक प्रकृति को भी पकड़ता है- कि यह एक निश्चित या स्थिर अवधारणा नहीं है। धन की विभिन्न परिभाषाएं और अवधारणाएं विभिन्न व्यक्तियों और विभिन्न संदर्भों में मुखर रही हैं। विभिन्न नैतिक निहितार्थों के साथ धन को परिभाषित करना एक आदर्श प्रक्रिया हो सकती है, क्योंकि अक्सर धन की अधिकतमता को एक लक्ष्य के रूप में देखा जाता है या इसे स्वयं का एक आदर्श सिद्धांत माना जाता है। एक समुदाय, क्षेत्र या देश जिसके पास आम संपत्ति के लाभ के लिए ऐसी संपत्ति या संसाधनों की प्रचुरता है, उसे धनी जाना जाता है। 

"समावेशी धन" की संयुक्त राष्ट्र की परिभाषा में एक मौद्रिक उपाय है जिसमें प्राकृतिक, मानव और भौतिक संपत्ति का योग शामिल है। प्राकृतिक पूंजी में भूमि, वन, ऊर्जा संसाधन और खनिज शामिल हैं। मानव पूंजी जनसंख्या की शिक्षा और कौशल है। भौतिक (या "निर्मित") पूंजी में मशीनरी, भवन और बुनियादी ढाँचे जैसी चीज़ें शामिल हैं।
कॉलिन काउड्रे

माइकल कॉलिन काउड्रे (; 24 दिसंबर 1932 - 4 दिसंबर 2000) अंग्रेज क्रिकेटर थे। बंगलौर में पैदा हुए कॉलिन ने 1954 से 1975 तक इंग्लैंड क्रिकेट टीम के लिये 114 टेस्ट खेले जिसमें उन्होंने 44.06 की औसत से 22 शतक लगाकर 7624 रन बनाए। प्रथम श्रेणी क्रिकेट में वो केंट की तरफ से खेलते थे। उन्होंने प्रथम श्रेणी में 100 शतक से ज्यादा लगाए।

कॉलिन ने अपने टेस्ट करियर में कई कीर्तिमान बनाए। 100 टेस्ट खेलने वाले वो पहले खिलाड़ी बने। एक समय उनके नाम टेस्ट में सबसे ज्यादा रन और कैच थे। अपने आखिर के वर्षों में वो सम्माननीय क्रिकेट प्रशासक रहे। 2000 में दिल का दौरा पड़ने से उनकी मृत्यु हो गई।
सैम वॉल्टन

सैम वॉल्टन (29 मार्च, 1918 – 5 अप्रैल, 1992; ) वॉलमार्ट के संस्थापक थे। वॉल्मार्ट आगे जाकर राजस्व के मामले में दुनिया का सबसे बड़ा निगम बना। साथ-साथ वह दुनिया में सबसे बड़ा निजी नियोक्ता भी है।
सैम का जन्म ओक्लाहोमा में किसान परिवार में हुआ था। बाद में उनका परिवार मिज़ूरी में बस गया जहाँ उन्होंने पढ़ाई पूरी की। द्वितीय विश्व युद्ध में उन्होंने अमेरिकी सेना में अपनी सेवा भी दी।

श्रेणी:1918 में जन्मे लोग
श्रेणी:१९९२ में निधन
टेलीविजन कार्यक्रम

टेलीविजन कार्यक्रम (या टीवी कार्यक्रम, टेलीविजन शो, टीवी शो) () किसी विज्ञापन, ट्रेलर या दर्शकों के लिए आकर्षण के हेतु न होने वाली सामग्री के किसी अन्य खंड के अलावा, ओवर-द-एयर, केबल टेलीविजन या इंटरनेट टेलीविजन पर प्रसारित करने के लिए सम्बन्धित प्रस्तुतियों की एक शृंखला हैं। शायद ही कभी यह एकल प्रस्तुति हो सकती है, जिसे टीवी प्रोग्राम कहा जाता है।

किसी टेलीविजन कार्यक्रम के सीमित संख्याओं के प्रकरणों को एक मिनीसीरीज़ (लघुशृंखला) या सीरियल (धारावाहिक) या सीमित शृंखला कहा जा सकता है।

किसी एक-बार प्रसारण को "विशेष" या ख़ासकर यूके में एक "विशेष प्रकरण" कहा जा सकता हैं।
स्कार्लेट विच

स्कार्लेट विच मार्वल कॉमिक्स द्वारा प्रकाशित अमेरिकी कॉमिक पुस्तकों में दिखने वाली एक काल्पनिक सुपरहीरो है। यह चरित्र पहली बार "द एक्स मैन" #४ (मार्च १९६४) में प्रकाशित हुआ था, और इसे लेखक स्टैन ली और कलाकार जैक किर्बी ने बनाया था। प्रारम्भ में स्कार्लेट विच को अपने भाई क्विकसिल्वर के साथ एक खलनायक के रूप में दर्शाया गया था, जो ब्रदरहुड ऑफ म्युटेंट्स का सदस्य था। स्कार्लेट विच और क्विकसिल्वर दोनों म्यूटेंट मैग्नेटो की संतान हैं, जिन्हें उसने रोमानिया में एक परिवार की देख रेख में छोड़ दिया था, जहां स्कार्लेट विच की परवरिश वांडा मैक्सिमोफ नाम से हुई।

स्कार्लेट विच को एक शक्तिशाली जादूगरनी के रूप में जाना जाता है, जिसके पास वास्तविकता को बदल देने तक की जादुई शक्तियां हैं। वह लम्बे समय तक सुपरहीरो टीम अवेंजर्स की सदस्य रही है, और बाद में अवेंजर्स के साथी विज़न से विवाह कर लेती है। अभिनेत्री एलिज़ाबेथ ऑल्सन मार्वल सिनेमेटिक यूनिवर्स की फ़िल्मों में वांडा मैक्सीमॉफ / स्कार्लेट विच की भूमिका निभा रही हैं। ऑल्सन पहली बार २०१५ की फ़िल्म अवेंजर्स: एज ऑफ़ अल्ट्रॉन में वांडा की भूमिका में दिखी थी।
गारफील्ड सोबर्स

अंगूठाकार|दाएँ|सर गारफील्ड सोबर्स 2012 में
सर गारफील्ड सोबर्स (; जन्म 28 जुलाई 1936) जो गैरी सोबर्स के रूप में जाने जाते हैं, पूर्व क्रिकेटर है जो वेस्टइंडीज़ क्रिकेट टीम की तरफ से 1954 से 1974 तक खेलते थे। सोबर्स को व्यापक रूप से सबसे महान हरफनमौला में से एक माना जाता है।

ब्रिजटाउन, बारबाडोस में पैदा हुए सोबर्स ने 16 साल की उम्र में प्रथम श्रेणी क्रिकेट में शुरुआत की और उसके अगले वर्ष वेस्टइंडीज के लिये पहला मैच खेला। उन्होंने शुरुआत गेंदबाज के रूप में की थी। बाद में उन्हें बल्लेबाजी क्रम में ऊपर उतारा जाने लगा। शुरुआती असफलताओं के बाद 1958 पाकिस्तान के खिलाफ उन्होंने अपने पहले शतक के रूप में 365 नाबाद बनाए जो कि किसी पारी में सर्वोच्च व्यक्तिगत स्कोर 36 साल तक रहा। सोबर्स को 1965 में वेस्ट इंडीज का कप्तान बनाया गया, यह भूमिका वह 1972 तक निभाते रहे।

कुल मिलाकर, सोबर्स ने वेस्टइंडीज के लिए 93 टेस्ट खेले जिसमें 57.78 की औसत से 8032 रन बनाए और 34.03 की औसत से 235 विकेट लिए। अपने 383 प्रथम श्रेणी मैचों में उन्होंने 28,000 रन बनाए और 1000 विकेट लिये। सोबर्स को 1975 में क्रिकेट के लिए अपनी सेवाओं के लिए महारानी एलिजाबेथ द्वितीय द्वारा नाइट की उपाधि दी गई। वह 1980 में शादी के माध्यम से दोहरे बारबाडोस-ऑस्ट्रेलियाई नागरिक बन गए। 1998 में संसद के एक अधिनियम द्वारा, सोबर्स को बारबाडोस के दस राष्ट्रीय नायकों में से एक के रूप में नामित किया गया।
वॉर मशीन

जेम्स रोड्स, जो अपने अन्य नाम, जेम्स रोडी, वॉर मशीन या आयरन पेट्रियट से अधिक प्रसिद्ध है, मार्वल कॉमिक्स द्वारा प्रकाशित अमेरिकी कॉमिक पुस्तकों में दिखने वाला एक काल्पनिक सुपरहीरो है। डेविड मिशेलिन और जॉन बायर्न द्वारा बनाया गया यह चरित्र पहली बार "आयरन मैन" #११८ (जनवरी १९७९) में दिखाई दिया। जेम्स रोडी वास्तव में अमरीकी एयर फोर्स का एक पायलट है, जो टोनी स्टार्क द्वारा निर्मित वॉर मशीन कवच को पहनकर सुपरहीरो वॉर मशीन बन जाता है। वॉर मशीन का कवच लेन कमिन्स्की और केविन होपगुड द्वारा बनाया गया था।

२०१२ में आईजीएन की ५० सर्वश्रेष्ठ अवेंजर्स की सूची में वॉर मशीन को ३१वां स्थान दिया गया था। २००८ की फ़िल्म आयरन मैन में अभिनेता टेरेंस होवार्ड ने लेफ्टिनेंट जेम्स रोड्स की भूमिका निभाई थी। इसके बाद आगे की मार्वल सिनेमेटिक यूनिवर्स की फिल्मों में अभिनेता डॉन चीडल वॉर मशीन की भूमिका निभा रहे हैं, और वह भी आगे की फिल्मों में जेम्स रोडी / वॉर मशीन की भूमिका निभाने के लिए अनुबंधित हैं।
रागाला वेंकट राहुल

रागाला वेंकट राहुल (जन्म 16 मार्च 1997) एक भारतीय भारोत्तोलक हैं जिन्होंने ऑस्ट्रेलिया के गोल्ड कोस्ट में हो रहे 2018 राष्ट्रमण्डल खेलों के 85 किग्रा भारवर्ग में स्वर्ण पदक जीता। उन्होंने कुल 338 किग्रा का भार उठाया जिसमे 151 किग्रा स्नैच व 187 किग्रा क्लीन एण्ड जर्क में था। इस प्रतियोगिता में वे भारत के चौथे स्वर्ण पदक विजेता बने।

उन्होंने चीन के नानजिंग में संपन्न हुए 2014 युवा ओलम्पिक खेलों में भारत की और से 77 किग्रा भारवर्ग में रजत पदक जीता था जो कि भारत का युवा ओलम्पिक खेलों में भारोत्तोलन का पहला पदक था।
आंचलिक परिषद

अंगूठाकार|352x352पिक्सेल|भारत के आंचलिक परिषद

आंचलिक परिषदों हैं सलाहकार समूहों जो भारत के राज्यों से बने हुए हैं। ये परिषदों राज्यों के बीच सहयोग बढ़ाने के लिए बनाया गया थे। 
पंच परिषदों 1956 में स्थापित हुए थे। पूर्वोत्तर आंचलिक परिषदों 1972 में स्थापित हो गया था।

* उत्तरी आंचलिक परिषद: चंडीगढ़, हरियाणा, हिमाचल प्रदेश, जम्मू और कश्मीर, पंजाब, राजस्थान,दिल्ली
* मध्य आंचलिक परिषद: बिहार, छत्तीसगढ़, मध्य प्रदेश, उत्तर प्रदेश, उत्तराखण्ड
* पूर्वोत्तर आंचलिक परिषद: अरुणाचल प्रदेश, असम, मणिपुर, मेघालय, मिज़ोरम, नागालैण्ड, सिक्किम, त्रिपुरा
* पूर्वी आंचलिक परिषद:झारखण्ड, उड़ीसा, पश्चिम बंगाल
* पश्चिमी आंचलिक परिषद: दादरा और नगर हवेली, दमन और दीव, गोवा, गुजरात, महाराष्ट्र
* दक्षिणी आंचलिक परिषद: आन्ध्र प्रदेश, कर्नाटक, केरल, पुदुच्चेरी, तमिल नाडु, तेलंगाना
** अण्डमान और निकोबार द्वीपसमूह और लक्षद्वीप दक्षिणी आंचलिक परिषद के विशेष आमंत्रितों हैं।
स्वसंगठन

स्वसंगठन (self-organization), जो स्वप्रसूत व्यवस्था (spontaneous order) भी कहलाता है, ऐसी प्रक्रिया होती है जिसमें किसी अव्यवस्थित तंत्र (सिस्टम) के भाग अपनी-अपनी गतिविधियों द्वारा एक-दूसरे को प्रभावित कर के उस तंत्र में (बिना किसी बाहरी हस्तक्षेप के) स्वयं ही व्यवस्थित कर लेते हैं। यह उभरने वाला संगठन उस तंत्र के सभी भागों को अपने-आप में सम्मिलित कर लेता है। स्वसंगठन जटिल तंत्रों में उदगमता (ऍमेर्जेन्स) से उत्पन्न होता है। अक्सर यह उदगम व्यवस्था मज़बूत होती है और, यदी तंत्र को छेड़कर इस संगठन को भंग करा जाये तो तंत्र कुछ हद तक इसकी स्वयं ही मरम्म्त कर के उसे पुनःस्थापित करने में सक्षम होता है।
पॉल बेटनी

पॉल बेटनी (जन्म: २७ मई १९७१) एक ब्रिटिश अभिनेता हैं, जिन्हें मार्वल सिनेमेटिक यूनिवर्स की फ़िल्मों में जार्विस तथा विज़न की भूमिका निभाने के लिए जाना जाता है। बेटनी को सबसे पहले २००० की ब्रिटिश फ़िल्म गैंगस्टर नं. १ तथा २००१ की ब्रायन हेलगेलैण्ड द्वारा निर्देशित फिल्म आ नाइट्स टेल से पहचान मिली, और उसके बाद उन्होंने विभिन्न प्रकार की फिल्मों में काम किया, जिनमें अ ब्यूटीफुल माइंड (२००१), मास्टर एंड कमांडर: द फार साइड ऑफ द वर्ल्ड (२००३), डॉगविले (२००३), विंबलडन (२००४) तथा दा विंची कोड (२००६) प्रमुख हैं।

बेटनी को कई पुरस्कारों के लिए नामांकित किया जा चुका है, जिनमें सर्वश्रेष्ठ सहायक अभिनेता का बीएएफटीए पुरस्कार, तथा 'आउटस्टैंडिंग परफॉरमेंस बाई अ कास्ट इन अ मोशन पिक्चर' का स्क्रीन एक्टर्स गिल्ड पुरस्कार प्रमुख हैं। २००३ से वह अमेरिकी अभिनेत्री जेनिफर कॉनली से विवाहित हैं, तथा उनके २ बच्चे हैं। उनकी सबसे सफल फिल्में द अवेंजर्स (१.५ बिलियन यूएस डॉलर), अवेंजर्स: एज ऑफ़ अल्ट्रॉन (१.४ बिलियन यूएस डॉलर), आयरन मैन ३ (१.२ बिलियन यूएस डॉलर), कैप्टन अमेरिका: सिविल वॉर (१.१ बिलियन यूएस डॉलर) तथा दा विंची कोड (७५८ मिलियन यूएस डॉलर) हैं।
जतिन-ललित

अंगूठाकार|जतिन और ललित पंडित
जतिन-ललित हिन्दी फिल्मों की संगीतकार जोड़ी है। इसमें दो भाई जतिन पंडित और ललित पंडित है। दोनों का ताल्लुक उल्लेखनीय संगीत परिवार से है जिसका मूल फतेहाबाद,इनके गांव का नाम पीली मंदोरी है जो भट्टू विधानसभा में आता है। हरियाणा में है। उनके चाचा पण्डित जसराज है और अभिनेत्रियाँ सुलक्षणा पंडित और विजयता पंडित उनकी बहनें है। पहली फिल्म जिसमें उन्होंने संगीत दिया था वो थी 1991 की "यारा दिलदारा"। इस फिल्म का एक गीत "बिन तेरे सनम" काफी सफल हुआ था। सफलता उन्हें "खिलाड़ी" से मिली थी। कई सफल फ़िल्में जिसमें इन्होंने संगीत दिया वह है:- "जो जीता वोही सिकंदर", "कभी हाँ कभी ना", "खामोशी: द म्युजकल", "दिलवाले दुल्हनिया ले जायेंगे", "येस बॉस", "जब प्यार किसी से होता है", "कुछ कुछ होता है", "मोहब्बतें", "कभी खुशी कभी ग़म" और "फना"।

दोनों को फ़िल्मफेयर पुरस्कार के सर्वश्रेष्ठ संगीतकार की श्रेणी में 11 बार नामित किया लेकिन वह यह पुरस्कार एक बार भी नहीं जीत पाए। 2006 में दोनों भाई ने जोड़ी तोड़ दी। ललित पंडित ने कुछ फ़िल्मों में अकेले संगीत दिया जिसमें उन्हें साजिद-वाजिद के साथ "दबंग" के लिये अंतत ये पुरस्कार प्राप्त हुआ।
अधिनीतिशास्त्र

अधिनीतिशास्त्र (meta-ethics) नीतिशास्त्र की वह शाखा है जो नीतियों के गुणों, दावों, मनोदृष्टि और निर्णयों को समझने का प्रयास करती है। दर्शनशास्त्री अक्सर नीतिशास्त्र की तीन शाखाओं का अध्ययन करते हैं: अधिनीतिशास्त्र, मानदण्डक नीतिशास्त्र (normative ethics) और अनुप्रयुक्त नीतिशास्त्र (applied ethics)।

जहाँ मानदण्डक नीतिशास्त्र "मुझे क्या करना चाहिये?" जैसे प्रशनों का उत्तर देने की चेष्टा करते हुए कई विकल्पों में से एक चुनने में सहायता करने का प्रयास करता है, वहाँ अधिनीतिशात्र का प्रयास "अच्छाई क्या है?" और "हम अच्छे और बुरे में अंतर कैसे समझ सकते हैं?" जैसे गूढ़ प्रशनों से जूझता है। अधिनीतिशास्त्र पर बल देने वाले नीतिशास्त्री यह मानते हैं कि किसी नैतिक सिद्धांत को अच्छा या बुरा बताने से पहले यह तत्त्वमीमांसिक स्तर पर समझना आवश्यक है कि अच्छाई और बुराई की परिभाषा क्या है। इसके विपरीत अन्यों का मानना है कि विश्व में अच्छे और बुरे निर्णयों को देखकर हम यह समझ सकते हैं कि अच्छा नैतिक सिद्धांत क्या है और बुरा क्या है।
डेजर्ट रेन

डेजर्ट रेन भारतीय रॉक बैंड, इंडियन ओशॅन की दूसरी एल्बम है। विक्रम बत्रा द्वार रिकॉर्ड की गयी यह एल्बम किसी भारतीय बैंड की पहली लाइव एल्बम है। १९९७ में दिल्ली के आसपास संचलन के लिए एल्बम के सीमित-संस्करण की प्रति को जारी किया गया था। बैंड की भारी लोकप्रियता को देखते हुए इसे २००२ में कॉस्मिक द्वारा इसे पुनः कैसेट तथा सीडी पर जारी किया गया था।

१ जुलाई १९९७ को इंडियन ओशॅन नई दिल्ली के मण्डी हाउस में वार्षिक प्रदर्शनी, सहमत में प्रदर्शन कर रहे थे। उसी समय बैंड के सदस्यों ने एक डीएटी रिकॉर्डर देखा। इसके बाद उन्होंने एक टेप खरीदा और संगीत कार्यक्रम को रिकॉर्ड किया। कोई भी बड़ा रिकॉर्ड लेबल उस समय एक लाइव एल्बम को जारी करने का जोखिम लेने के लिए तैयार था, इसलिए एल्बम को रिलीज़ करने के लिए 'इंडिपेंडेंट म्यूजिक' नामक रिकॉर्ड लेबल बनाया गया।
जननायक चन्द्रशेखर विश्वविद्यालय

जननायक चन्द्रशेखर विश्वविद्यालय उत्तर प्रदेश के बलिया नगर में स्थित एक राजकीय विश्वविद्यालय है, जिसकी स्थापना उत्तर प्रदेश शासन द्वारा २०१६ में की गयी। विश्वविद्यालय से वर्तमान में १२२ महाविद्यालय सम्बद्ध हैं। ये सभी महाविद्यालय इससे पहले बनारस के महात्मा गाँधी काशी विद्यापीठ से सम्बद्ध थे।

विश्वविद्यालय का प्रथम सत्र २०१६-१७ में शुरू हुआ। इस सत्र में हालांकि परीक्षाएं महात्मा गाँधी काशी विद्यापीठ द्वारा ही संचालित करवाई गई थी, परंतु विद्यार्थियों को प्रमाणपत्र जननायक चन्द्रशेखर विश्वविद्यालय के नाम से दिए गए।
शीलाभट्टारिका

शीलाभट्टारिका ९वीं शताब्दी की संस्कृत कवयित्री थीं। अधिकांश प्रमुख संस्कृत काव्य-संग्रहों में उनका काव्य सम्मिलित मिलता है। अनेक मध्यकालीन संस्कृत आलोचकों ने उनके काव्यकौशल की प्रशंसा की है।

१०वीं शताब्दी के कवि राजशेखर ने शीलाभट्टारिका को पाञ्चाली शैली की प्रमुख कवयित्री कहकर उनकी प्रशंशा की है। उस समय साहित्य की चार शैलियाँ प्रमुख थीं- वैदर्भी, गौड़ी, लाटी एवं पाञ्चाली। १५वीं शताब्दी में रचित सुभाषितावली में राजशेखर को उद्दृत करते हुए कहा गया है कि पाञ्चाली शैली में शब्द और अर्थ का संतुलन होता है। राजशेखर ने लिखा है कि पाञ्चाली शैली शीलभट्टारिका के काव्य में मिलती है तथा बाणभट्ट के कुछ ग्रन्थों में भी पांचाली शैली के दर्शन होते हैं।
कन्दीसा

कन्दीसा भारतीय रॉक बैंड, इंडियन ओशॅन की तीसरी एल्बम है। सात गीतों वाली यह एल्बम मार्च २००० में रिलीस की गई थी, और इसने इंडियन ओशॅन को भारत के सबसे वास्तविक और रचनात्मक बैंडों में से एक की पहचान दिलाई, और यह आगे चलकर किसी भी भारतीय बैंड की सर्वाधिक बिकने वाली एल्बम बनी।

इस एल्बम के दो गीत, "मा रेवा" और "कन्दीसा" रोलिंग स्टोन की २०१४ की "२५ सर्वश्रेष्ठ भारतीय रॉक गीत" सूची में शामिल किये गए थे।
राणा चन्द्र सिंह

राणा चन्द्र सिंह पाकिस्तान की अमरकोट रियासत के शासक थे | वे पाकिस्तानी राजनीतिज्ञ तथा पूर्व मंत्री भी रह चुके हैं |

==सन्दर्भ==
विनोद राठौड़

विनोद राठौड़ भारतीय गायक है जो हिन्दी फ़िल्मों में अपने गायन के लिये प्रसिद्ध है। 1992 की फ़िल्म "दीवाना" से उन्हें प्रसिद्धि मिली थी। फिर उन्होंने कई फिल्मों में गीत गाये जो सफल रहे:- "खलनायक", "लाड़ला", "द जेंटलमैन", "दीवाना मस्ताना", "चाहत", "दुल्हे राजा", "चल मेरे भाई", "मुन्ना भाई एम बी बी एस", "लगे रहो मुन्ना भाई", आदि। अल्का यागनिक और साधना सरगम उनकी ज्यादातर साथी रही।

विनोद राठौड़ के दो भाई और फ़िल्मों में कार्य करते हैं। रूप कुमार राठौड़ जो गायक है और संगीतकार श्रवण राठौड़ जो नदीम श्रवण की जोड़ी के रूप में प्रसिद्ध है।
सुनील लांबा

सुनील लांबा , परम विशिष्ट सेवा मेडल, अति विशिष्ट सेवा पदक , एडीसी (जन्म १७ जुलाई १९५७ ) वर्तमान और भारतीय नौसेना के नौसेना स्टाफ के 23 वें प्रमुख हैं । उन्होंने 31 मई 2016 को एडमिरल आर के धवन के बाद कार्यालय ग्रहण किया और मई 201 9 तक अपना पद संभाला। वह स्टाफ कमेटी के प्रमुखों का भी अध्यक्ष (सीओसी) है।
65वें राष्ट्रीय फ़िल्म पुरस्कार

65वें राष्ट्रीय फ़िल्म पुरस्कार समारोह एक आगामी घटना है, जिसमें फ़िल्म समारोह निदेशालय द्वारा भारतीय सिनेमा में 2017 की सर्वश्रेष्ठ फिल्मों का सम्मान करने के लिए वार्षिक राष्ट्रीय फिल्म पुरस्कार प्रस्तुत किये जायेंगे। 13 अप्रैल 2018 को इन पुरस्कारों की घोषणा हुई, और पुरस्कार समारोह 3 मई 2018 को आयोजित किया जाएगा।

* राष्ट्रीय फ़िल्म पुरस्कारों के आर्काइव
रबींद्रनाथ टैगोर की कहानियां

रबींद्रनाथ टैगोर की कहानियां एक 2015 से प्रसारित भारतीय हिंदी टेलीविजन श्रृंखला है जो एपिक चैनल पर प्रसारित हुई थी।

१९२० के दशक की बंगाल में सेट, शो साहित्यिक कथा और नोबेल पुरस्कार विजेता गुरुदेव रबींद्रनाथ टैगोर द्वारा क्लासिक लघु कथाओं का प्रतिनिधित्व है। अपने साहित्यिक कार्यों में, टैगोर ने उन रिश्तों पर ध्यान केंद्रित किया जो मानव कमियों और भावनाओं से रंगे थे। कई कहानियाँ आत्मविश्वास से भरी महिलाओ की थीं जो एक रूढ़िवादी भारतीय समाज में अपने दम पर खड़ी थीं। एक ऐसी संस्कृति में जहां व्यभिचार, विद्रोह, दुःख और मृत्यु निषिद्ध थी, टैगोर की कहानियां प्रगतिशील थीं और परंपरागत भारतीय मूल्यों की मानसिकता में बदलाव लायी थीं। 

टैगोर की जीवन की कहानियां का फिल्मांकन प्रसिद्ध भारतीय फिल्म निर्देशक अनुराग बसु ने किया था , जो उनकी विशिष्ट कहानियों और फिल्मों में दृश्य कहानी-कहानियों के लिए प्रसिद्ध हैं। बसु ने टीवी धारावाहिकों में सहायक निर्देशक के रूप में अपना करियर शुरू किया। उन्होंने विभिन्न शैलियों से संबंधित टेलीविज़न कार्यक्रमों का निर्देशन किया और ऐसी अनेको फिल्म बनायीं जिन्होंने बड़ी संख्या में दर्शक और आलोचकों की प्रशंसा प्राप्त की,एवं खुद को एक सफल भारतीय फिल्म निर्देशक के रूप में स्थापित किया। टेलीविजन से एक लंबे समय के अंतराल के बाद, बसु ने रवींद्रनाथ टैगोर की कहानियों के साथ टीवी पर वापसी की।
अगस्टे रोडिन

अगस्टे रोडिन, (अंग्रेजी: François Auguste René Rodin)फ्रांकोइस अगस्टे रेने रॉडिन (१२ नवंबर १८४० - १७ नवंबर १९१७ ), जिसे अगस्टे रोडिन से जाना जाता है, एक फ्रांसीसी मूर्तिकार थे। रॉडिन को आम तौर पर आधुनिक मूर्तिकला के पूर्वज माना जाता है।

श्रेणी:1840 में जन्मे लोग
श्रेणी:१९१७ में निधन
एडएक्स

एडएक्स एक विशाल खुली ऑनलाइन कोर्स (एमओसी) प्रदाता है। यह एक विश्वव्यापी छात्र निकाय के लिए विभिन्न विषयों की श्रेणी में ऑनलाइन विश्वविद्यालय स्तर के पाठ्यक्रमों का आयोजन करता है, जिनमें कोई शुल्क नहीं है। यह लोगों को इसके मंच का उपयोग करने के तरीके के आधार पर शोध में अनुसंधान भी करता है। एडएक्स एक गैर-लाभकारी संगठन है और मुक्त ओपन एडएक्स ओपन सोर्स सॉफ्टवेयर प्लेटफॉर्म पर चलता है|

मैसाचुसेट्स इंस्टीट्यूट ऑफ टेक्नोलॉजी और हार्वर्ड यूनिवर्सिटी ने मई 2012 में एडएक्स बनाया था। 70 से अधिक स्कूलों, गैर-लाभकारी संगठनों और निगमों ने एडएक्स वेबसाइट पर पाठ्यक्रम पेश करने की योजना बनाई है या योजना बनाई है। 2 9 दिसंबर 2017 तक, ईडीएक्स के लगभग 14 मिलियन छात्रों ने 1800 से अधिक पाठ्यक्रम ऑनलाइन लेते हुए